CELEX: 
Language: fi
Date: 2022-03-29 00:00:00
Title: KOMISSION DELEGOITU ASETUS (EU) / , Euroopan parlamentin ja neuvoston asetuksen (EY) N:o 273/2004 ja neuvoston asetuksen (EY) N:o 111/2005 muuttamisesta siltä osin kuin on kyse tiettyjen huumausaineiden lähtöaineiden sisällyttämisestä luokiteltujen aineiden luetteloon

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Huumausaineiden lähtöaineet ovat kemikaaleja, joita voidaan käyttää huumausaineiden tai psykotrooppisten aineiden laitonta valmistusta varten. Euroopan parlamentin ja neuvoston asetuksessa (EY) N:o 273/2004
                  1
                säädetään toimenpiteistä huumausaineiden lähtöaineiden kaupan valvomiseksi EU:ssa ja neuvoston asetuksella (EY) N:o 111/2005
                  2
                säännellään huumausaineiden lähtöaineiden kauppaa EU:n ja kolmansien maiden välillä.
            
            
               Näillä kahdella asetuksella pannaan yhdessä täytäntöön 19 päivänä joulukuuta 1988 tehty Yhdistyneiden Kansakuntien yleissopimus, joka koskee huumausaineiden ja psykotrooppisten aineiden laitonta kauppaa
                  3
               , jäljempänä ’vuonna 1988 tehty YK:n yleissopimus’, 12 artiklassa esitetyt toimenpiteet.
            
            
               Huumausaineiden lähtöaineet voivat olla luokiteltuja aineita (jotka on lueteltu edellä mainittujen kahden asetuksen liitteissä ja joihin liittyy luokasta riippuen erilaisia laillisia velvoitteita, kuten luvat, rekisteröinti ja tuonti- ja vientiluvat.) Huumausaineiden lähtöaineet voivat olla myös muita kuin luokiteltuja aineita, jolloin niitä ei luetella kyseisissä liitteissä. Kukin jäsenvaltio voi toteuttaa tarvittavat toimenpiteet, jotta sen toimivaltaiset viranomaiset voivat valvoa ja seurata muihin kuin luokiteltuihin aineisiin liittyviä epäilyttäviä liiketoimia. 
            
            
               Kansalliset toimivaltaiset viranomaiset ovat ilmoittaneet etyyli-alfa-fenyyliasetoasetaatin, jäljempänä ’EAPA’, ja metyyli-3-okso-2-(3,4-metyleenidioksifenyyli)butanoaatin, jäljempänä ’MAMDPA’, takavarikoista. 
            
            
               EAPA:ta käytetään valmistettaessa 1-fenyyli-2-propanonia (P-2-P), joka tunnetaan myös nimellä bentsyylimetyyliketoni, jäljempänä ’BMK’. BMK on amfetamiinin ja metamfetamiinin lähtöaine. 
            
            
               MAMPDA:ta käytetään valmistettaessa 3,4-metyleenidioksifenyylipropan-2-onia (PMK), joka puolestaan on yleisemmin ”ekstaasina” tunnetun 3,4-metyleenidioksimetamfetamiinin, jäljempänä ’MDMA’, lähtöaine.
            
            
               Amfetamiini, metamfetamiini ja MDMA ovat yleisimpiä laittomasti valmistettuja huumausaineita EU:ssa, ja niillä on vakavia vaikutuksia ihmisten terveyteen.
            
            
               BMK sekä osa sen muista lähtöaineiden esiaineista, jotka ovat samankaltaisia EAPA:n kanssa (kuten metyyli-alfa-fenyyliasetoasetaatti (MAPA) tai alfa-fenyyliasetoasetamidi (APAA)), ja PMK luetellaan jo asetuksissa luokiteltuina aineina. 
            
            
               Edellä mainittujen luokiteltujen aineiden tiukka valvonta on johtanut siihen, että rikollisjärjestöt ovat kehittäneet EAPA:n ja MAMDPA:n välttääkseen valvontaa. Sen vuoksi myös EAPA ja MAMDPA pitäisi lisätä EU:n luokiteltujen aineiden luetteloon, jotta niiden valvontaa ja seurantaa voidaan tehostaa. Luokittelu antaisi kansallisille viranomaisille oikeudellisia keinoja, joiden avulla ne voivat tehokkaasti torjua näiden aineiden käyttöä huumausaineiden laittomaan valmistukseen.  
            
            
               Komissiolla on harkintavalta päättää mihin luokkaan huumausaineen lähtöaine luokitellaan. 
            
            
               Luokkaan 1 luokitelluista aineista aiheutuu suurin vaara, kun niitä kulkeutuu laittomaan valmistukseen, ja ne päätyvät usein kokonaan tai osittain huumaus- tai psykotrooppisen aineen molekyyliin. Tällaisille luokitelluille aineille asetuksissa säädetään tiukimmat valvonta- ja seurantatoimet: ne pitää varastoida suojatuissa (esimerkiksi lukituissa ja videovalvotuissa) tiloissa, kaikki näitä aineita käsittelevät toimijat tarvitsevat luvan ja niille pitää hankkia tuonti- ja vientilupa. 
            
            
               EAPA ja MAMDPA tulisi luokitella luokkaan 1, koska ne voidaan helposti muuntaa aineiksi, joista tuotetaan metamfetamiinia, amfetamiinia ja MDMA:ta, joiden käyttö huumausaineina aiheuttaa merkittäviä sosiaalisia ja kansanterveydellisiä ongelmia.  
            
            
               Käytettävissä olevan tiedon perusteella EAPA:lla ja MAMDPA:lla ei ole tiedossa laillisia käyttötarkoituksia tutkimuskäyttöä lukuun ottamatta. Sen vuoksi niiden luokittelu luokkaan 1 ei aiheuta merkittävää hallinnollista rasitusta talouden toimijoille tai toimivaltaisille viranomaisille. 
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Paremmasta lainsäädännöstä 13 huhtikuuta 2016 tehdyn toimielinten välisten sopimuksen
                  4
                mukaisesti tätä delegoitua säädöstä valmisteltaessa on toteutettu asianmukaiset ja avoimet kuulemiset, myös asiantuntijatasolla. Huumausaineiden lähtöaineita käsittelevä EU:n asiantuntijaryhmä keskusteli ehdotuksesta ja suhtautui siihen myönteisesti 26. ja 27. lokakuuta 2021 pidetyssä kokouksessaan. 
            
            
               Luonnos on julkaistu palautteen antamista varten Kerro mielipiteesi -portaalissa. Siihen on esitetty yksi puoltava lausunto. 
            
            
               Luonnoksesta on ilmoitettu kaupan esteitä koskevan sopimuksen 2 artiklan 9 kohdan 2 alakohdan mukaisesti. Huomautuksia ei ole esitetty. 
            
         
         
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Komissiolla on asetuksen (EY) N:o 273/2004 15 artiklan ja asetuksen (EY) N:o 111/2005 30 a artiklan perusteella valta antaa delegoituja säädöksiä, jotta voidaan mukauttaa liitteitä siten, että niissä otetaan huomioon uudet suuntaukset huumausaineiden lähtöaineiden käytössä laittomaan huumausaineiden valmistukseen.
            
            
               Asetukset (EY) N:o 273/2004 ja (EY) N:o 111/2005 liittyvät tiiviisti toisiinsa. Niillä pannaan yhdessä täytäntöön vuonna 1988 tehdyn YK:n yleissopimuksen 12 artiklassa esitetyt toimenpiteet. Sen vuoksi eri perussäädöksiin perustuvan kahden valtuutuksen yhdistäminen yhteen delegoituun säädökseen on perusteltua kyseisten valtuutusten tiiviin aineellisen yhteyden vuoksi.
            
            
               KOMISSION DELEGOITU ASETUS (EU) …/…,
            
            
               annettu 29.3.2022,
            
            
               Euroopan parlamentin ja neuvoston asetuksen (EY) N:o 273/2004 ja neuvoston asetuksen (EY) N:o 111/2005 muuttamisesta siltä osin kuin on kyse tiettyjen huumausaineiden lähtöaineiden sisällyttämisestä luokiteltujen aineiden luetteloon 
               
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon huumausaineiden lähtöaineista 11 päivänä helmikuuta 2004 annetun Euroopan parlamentin ja neuvoston asetuksen (EY) N:o 273/2004
                  5
                ja erityisesti sen 15 artiklan, 
            
            
               ottaa huomioon unionin ja kolmansien maiden välisen huumausaineiden lähtöaineiden kaupan valvontaa koskevista säännöistä 22 päivänä joulukuuta 2004 annetun neuvoston asetuksen (EY) N:o 111/2005
                  6
                ja erityisesti sen 30 a artiklan,
            
            
               sekä katsoo seuraavaa:
            
            
               (1)Asetuksessa (EY) N:o 273/2004 säädetään toimenpiteistä huumausaineiden lähtöaineiden kaupan valvomiseksi EU:ssa ja asetuksella (EY) N:o 111/2005 säännellään huumausaineiden lähtöaineiden kauppaa EU:n ja kolmansien maiden välillä. Asetuksen (EY) N:o 273/2004 liitteessä I ja asetuksen (EY) N:o 111/2005 liitteessä on molemmissa luettelo luokitelluista aineista, joihin sovelletaan erinäisiä näissä asetuksissa säädettyjä yhdenmukaistettuja valvonta- ja seurantatoimenpiteitä.
            
            
               (2)Kansalliset toimivaltaiset viranomaiset ovat ilmoittaneet etyyli-alfa-fenyyliasetoasetaatin, jäljempänä ’EAPA’, ja metyyli-3-okso-2-(3,4-metyleenidioksifenyyli)butanoaatin,jäljempänä ’MAMDPA’, takavarikoista, kun näitä aineita on tarkoitettu käytettäväksi laittomassa huumausaineiden valmistuksessa. 
            
            
               (3)EAPA:ta käytetään valmistettaessa 1-fenyyli-2-propanonia (P-2-P), joka tunnetaan myös nimellä bentsyylimetyyliketoni, jäljempänä ’BMK’. BMK on amfetamiinin ja metamfetamiinin lähtöaine. 
            
            
               (4)MAMPDA:ta käytetään valmistettaessa 3,4-metyleenidioksifenyylipropan-2-onia (PMK), joka puolestaan on yleisemmin ”ekstaasina” tunnetun 3,4-metyleenidioksimetamfetamiinin, jäljempänä ’MDMA’, lähtöaine.
            
            
               (5)Amfetamiini, metamfetamiini ja MDMA kuuluvat yleisimpiin EU:ssa laittomasti valmistettuihin huumausaineisiin. Niillä on vakavia vaikutuksia ihmisten terveyteen, ja ne aiheuttavat huomattavia sosiaalisia ja kansanterveydellisiä ongelmia joillakin EU:n alueilla. 
            
            
               (6)Sen vuoksi EAPA ja MAMDPA olisi lisättävä EU:n luokiteltujen aineiden luetteloon, jotta niiden valvontaa ja seurantaa voidaan tehostaa. 
            
            
               (7)Asetuksen (EY) N:o 273/2004 liitteessä I ja asetuksen (EY) N:o 111/2005 liitteessä luetellut luokitellut aineet on jaettu luokkiin, joihin sovelletaan eri toimenpiteitä, jotta saavutetaan oikeasuhteinen tasapaino kunkin aineen aiheuttaman uhkan ja lailliseen kauppaan kohdistuvan taakan välillä. Tiukimpia valvonta- ja seurantatoimenpiteitä sovelletaan luokan 1 aineisiin. 
            
            
               (8) Amfetamiinin, metamfetamiinin ja MDMA:n lähtöaineina toimivat EAPA ja MAMDPA aiheuttavat merkittäviä yhteiskunnallisia ja kansanterveydellisiä ongelmia EU:ssa. Niillä ei ole tunnettuja laillisia valmistus-, kauppa- eikä käyttötarkoituksia, lukuun ottamatta tutkimuskäyttöä. Sen vuoksi niiden lisääminen asetuksen (EY) N:o 273/2004 liitteessä I olevaan luokkaan 1 ja asetuksen (EY) N:o 111/2005 liitteessä olevaan luokkaan 1 olisi riittävä keino estää niiden käyttö huumausaineiden laittomaan valmistukseen eikä tämä toimenpide aiheuttaisi merkittävää ylimääräistä hallinnollista rasitetta talouden toimijoille tai toimivaltaisille viranomaisille unionissa.
            
         
         
            
               (9)Sen vuoksi asetuksia (EY) N:o 273/2004 ja (EY) N:o 111/2005 olisi muutettava.
            
            
               (10)Asetuksilla (EY) N:o 273/2004 ja (EY) N:o 111/2005 pannaan yhdessä täytäntöön neuvoston päätöksellä 90/611/ETY
                  7
                hyväksytyn, huumausaineiden ja psykotrooppisten aineiden laitonta kauppaa vastaan Wienissä 20 joulukuuta 1988 tehdyn Yhdistyneiden Kansakuntien yleissopimuksen tietyt määräykset. Kun otetaan huomioon näiden kahden asetuksen antamien valtuutusten välinen tiivis sisällöllinen yhteys, on aiheellista hyväksyä muutokset yhdellä delegoidulla säädöksellä,
            
            
               ON HYVÄKSYNYT TÄMÄN ASETUKSEN:
            
            
               1 artikla 
               Asetuksen (EY) N:o 273/2004 muuttaminen
            
            
               Muutetaan asetuksen (EY) N:o 273/2004 liite I tämän asetuksen liitteen I mukaisesti.
            
            
               2 artikla 
                  Asetuksen (EY) N:o 111/2005 muuttaminen
            
            
               Muutetaan asetuksen (EY) N:o 111/2005 liite tämän asetuksen liitteen II mukaisesti.
            
            
               3 artikla
            
            
               Voimaantulo 
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 29.3.2022
            
            
               
                     Komission puolesta
               
               
                     Puheenjohtaja
                     Ursula VON DER LEYEN
               
               
            
         
         
            
                  
                     (1)
                  
                        Euroopan parlamentin ja neuvoston asetus (EY) N:o 273/2004, annettu 11 päivänä helmikuuta 2004, huumausaineiden lähtöaineista (EUVL L 47, 18.2.2004, s. 1).
               
               
                  
                     (2)
                  
                        Neuvoston asetus (EY) N:o 111/2005, annettu 22 päivänä joulukuuta 2004, unionin ja kolmansien maiden välisen huumausaineiden lähtöaineiden kaupan valvontaa koskevista säännöistä (EUVL L 22, 26.1.2005, s. 1).
               
               
                  
                     (3)
                  
                        EYVL L 326, 24.11.1990, s. 57.
               
               
                  
                     (4)
                  
                        EUVL L 123, 12.5.2016, s. 10.
               
               
                  
                     (5)
                  
                        EUVL L 47, 18.2.2004, s. 1. 
               
               
                  
                     (6)
                  
                        EUVL L 22, 26.1.2005, s. 1.
               
               
                  
                     (7)
                  
                        Council Decision 90/611/EEC of 22 October 1990 concerning the conclusion, on behalf of the European Economic Community, of the United Nations Convention against Illicit Traffic in Narcotic Drugs and Psychotropic Substances (päätöstä ei ole suomeksi, neuvoston päätös huumausaineiden ja psykotrooppisten aineiden laitonta kauppaa vastaan tehdyn Yhdistyneiden Kansakuntien yleissopimuksen tekemisestä Euroopan talousyhteisön puolesta) (EYVL L 326, 24.11.1990, s. 56).
               
            
      
    ---documentbreak--- 
      
         
         
            
               LIITE I 
            
            
            
               Lisätään asetuksen (EY) N:o 273/2004 liitteessä I olevaan luokkaa 1 koskevaan taulukkoon rivit asianmukaiseen paikkaan peräkkäin niiden CN-koodin mukaan seuraavasti: 
            
            
                     
                        Aine
                     
                  
                  
                     
                        CN-nimike (jos eri)
                     
                  
                  
                     
                        CN-koodi
                     
                  
                  
                     
                        CAS N:o
                     
                  
               
                     
                        ”etyyli-alfa-fenyyliasetoasetaatti (EAPA) (*)
                     
                  
                  
                     
                         
                     
                  
                  
                     
                        ex 2918 30 00
                     
                  
                  
                     
                        5413-05-8
                     
                  
               
                     
                        metyyli-3-okso-2-(3,4-metyleenidioksifenyyli)butanoaatti (MAMDPA) (**)
                     
                  
                  
                     
                        metyyli-3-okso-2-(3,4-metyleenidioksifenyyli)butanoaatti
                     
                  
                  
                     
                        ex 2932 99 00
                     
                  
                  
                     
                        1369021-80-6
                     
                  
               
               (*) tunnetaan myös nimellä etyyli-3-okso-2-fenyylibutanoaatti IUPAC-nimikkeistön (Kansainvälinen puhtaan ja sovelletun kemian liitto) mukaan.
            
            
               (**) tunnetaan myös nimellä metyyli-2-(2H-1,3-bentsodioksoli-5-yyli)-3-oksobutanoaatti IUPAC-nimikkeistön mukaan.”.
            
            
               LIITE II 
            
            
            
               Lisätään asetuksen (EY) N:o 111/2005 liitteessä olevaan luokkaa 1 koskevaan taulukkoon rivit asianmukaiseen paikkaan peräkkäin niiden CN-koodin mukaan seuraavasti: 
            
            
                     
                        Aine
                     
                  
                  
                     
                        CN-nimike (jos eri)
                     
                  
                  
                     
                        CN-koodi
                     
                  
                  
                     
                        CAS N:o
                     
                  
               
                     
                        ”etyyli-alfa-fenyyliasetoasetaatti (EAPA) (*)
                     
                  
                  
                     
                         
                     
                  
                  
                     
                        ex 2918 30 00
                     
                  
                  
                     
                        5413-05-8
                     
                  
               
                     
                        metyyli-3-okso-2-(3,4-metyleenidioksifenyyli)butanoaatti (MAMDPA) (**)
                     
                  
                  
                     
                        metyyli-3-okso-2-(3,4-metyleenidioksifenyyli)butanoaatti
                     
                  
                  
                     
                        ex 2932 99 00
                     
                  
                  
                     
                        1369021-80-6
                     
                  
               
               (*) tunnetaan myös nimellä etyyli-3-okso-2-fenyylibutanoaatti IUPAC-nimikkeistön (Kansainvälinen puhtaan ja sovelletun kemian liitto) mukaan.
            
            
               (**) tunnetaan myös nimellä metyyli-2-(2H-1,3-bentsodioksoli-5-yyli)-3-oksobutanoaatti IUPAC-nimikkeistön mukaan.”.